text: Højspændingsledninger i luften eller kabler i jorden? Få overblikket her
  01 oktober 2018 kl. 16.57
  Højspændingsforbindelsen fra Holstebro til grænsen 
  Den kommende "elmotorvej" fra Holstebro til grænsen er afgørende for at få plads til mere grøn strøm fra især vindmøller i elnettet, mener både Folketinget og det statslige energiselskab Energinet.
  Det er besluttet at opføre ca. 500 elmaster på den 170 kilometer lange strækning fra Holstebro til den dansk-tyske grænse.
  Projektet har vakt modstand hos såvel politikere som borgere og Dansk Ornitologisk Forening.
  Sådan er sagen forløbet
  December 2015:Energinet søger energi-, forsynings- og klimaministeren om tilladelse til atetablere 400 kV luftledninger mellem Idomlund og den dansk/tyske grænse, da det er for dyrt at grave kablet ned.November 2016:Folketinget beslutter, at højspændingsforbindelsen som udgangspunkt skal anlægges som luftledning.Oktober 2017:Ministeren godkender projektet.April 2018:Første offentlighedsfase af VVM-processen afvikles - blandt andet med en række borgermøder.Juni 2018:Ministeren beder Energinet om at udarbejde en teknisk redegørelse, bl.a. om hvor meget af forbindelserne, der kan graves i jorden.Oktober 2018:Energinet offentliggør rapport, der konkluderer, at maksimalt 15 procent af strækningen på 170 km kan graves ned. Det svarer til 26 km.November/december 2018:Det forventes, at udenlandske eksperter melder tilbage efter at have analyseret rapporten fra Energinet.Derefter:Energi-, forsynings- og klimaminister Lars Chr. Lilleholt (V) vil først drage konklusioner, når udenlandske eksperter har trykprøvet Energinets rapport.
  Sagen om højspændingsforbindelsen består i virkeligheden af tre projekter:
  400 kV-luftledning fra Idomlund ved Holstebro til Endrup
  400 kV-luftledning fra Endrup til grænsen
  Det dansk-engelske søkabel Viking Link-forbindelse
  